Prezidan Obama di: "Mwen pap tolere Fay ankò nan Sistèm Sekirite Lèzetazini"
Prezidan Obama toujou gen konfyans nan responsab ajans ki travay sou sekirite peyi-a, daprè pòtpawòl Mezon Blanch la, Robert Gibbs.
Yon otoriteameriken wo-plase fè konnen ajans ki responsab sèvis sekrè o Zetazini resevwamesaj la, mesaj la byen pase pou yo, aprè prezidan Barack Obama te di yo "lè 4verite" nan yon rankont li fè avèk yo yè madi a, pou yo te abòde dosye sekiritepeyi a aprè ensidan kote yon militan rezo teworis Al-Kaida te manke sote yonavyon ameriken nan dat 25 desanm pase a. Aprè rankont sa a, direktè SèvisRansèyman Nasyonal la, Dennis Blair, pwomèt ajans kap travay sou sèvis sekrè yopral pran devan pou yo dejwe taktik teworis e yap fè tout sa yo kapab pou yoanpeche atak teworis. Anvan sa, aprè rankont yè madi a, prezidan Obama te fèkonnen ajans ransèyman yo te genyen enfòmasyon sou yon posib atak teworis kite vize Lèzetazini; sepandan li di pèsonn pat rasanble tout eleman enfòmasyon yopou responsab yo te pase a laksyon. "Gouvènman ameriken an te genyenenfòmasyon ki te sifi pou l te dekouvrikonplo a epi dezamòse atak jou Nowèl la. Mensèvis ransèyman yo pat rive wè klè nan sitiyasyon an." Prezidan Obamakontinye pou l di sèvis sekrè yo pral genyen pou yo fè travay la pi byenkounyela a, paske se lavi sitwayen ameriken yo ki an je. « Mwen rekonèt ke travay sèvissekrè, de pa nati-li menm, se pa yon travay ki pafè. Men li parèt de plizanpliklè ke responsab yo pat analize ni evalye enfòmasyon sekrè yo totalman. Se pa yonbagay ki akseptab e mwen pap tolere sa. » Anvan Misye Obama te pale konsa, laprès te poze pòtpawolMezon Blanch la, Robert Gibbs, kesyon pou mande l eske prezidan an toujougenyen konfyans nan responsab ajans ki travay sou sèvis sekrè yo –tankou JanetNapolitano, minis Sekirite Teritoryal la, Leon Panetta, direktè CIA a, akDennis Blair, direktè Konsèy Ransèyman Nasyonal la. Repons misye Gibbs : «Wi,prezidan an fè yo konfyans toujou… e ajans sa yo pral kontinye patisipe nan yonpwosesis révisyon pou yo chache konnen kisa k pase egzatteman. » Nan rankont yè madi a, Prezidan Obama pran angajman pou lranpòte laviktwa sou rezo terowis Al-Kaida, demantle li epi detrui li. Li finipa di –nap site ankò: « Menm jan teworis yo jwenn mwayen modifyetaktik datak yo pou yo adapte yo ak chanjman kondisyon yo, se konsa touLèzetazini pral chanje apwòch li yo. » Jdesmara@voanews.com